stanford-oval/wikipedia huggingface dataset:
פוקימון: ארקאוס ותכשיט החיים

| --- | --- |

כרזת הסרט ביפנית
 מבוסס על:  פוקימון
 בימוי:  קוניהיקו יויאמה
 הופק בידי:  צ'וג'י יושיקאווה יוקאקו מצוסקו טקמוטו מורי ג'וניה אוקמוטו
 תסריט:  הידקי סונודה 
 עריכה:  טושיו הנמי
 מדבבים בעברית:  דניאל מגון טליה ברקאי גיא רושיניאק מאיה בר שלום לירון לב דור סרוגו דון לני גבאי לירי אור יורם יוספסברג דדי זהר קובי ליקורמן רומי אמיגה עוזי פוקס עמי מנדלמן לירון ברנס
 מוזיקה:  שינג'י מיאזאקי 
 צילום:  טאקאיה מיזוטאני
 מדינה:  יפן 
 חברת הפקה:  OLM 
 חברה מפיצה:  טוהו
 שיטת הפצה:  וידאו על פי דרישה 
 הקרנת בכורה:  18 ביולי 2009 (יפן)
 משך הקרנה:  94 דק' 
 שפת הסרט:  יפנית 
 סוגה:  אנימה הרפתקאות, drama anime, אנימה פנטזיה, אנימת אקשן, אנימת מדע בדיוני 
 סרט קודם:  פוקימון: גיראטינה ולוחם השמיים
 סרט הבא:  פוקימון: זורוארק שליט האשליות
 דף הסרט ב־IMDb
 
פוקימון: ארקאוס ותכשיט החיים (יצא לאור במקור ביפן כ-"מפלצות כיס יהלום ופנינה הסרט: ארקאוס: לכבוש את הזמן-מרחב" 劇場版ポケットモンスター ダイヤモンド&パール アルセウス 超克の時空へ) הוא הסרט ה-12 במספר בסדרת סרטי פוקימון, אשר השלים את אירועי העונה ה-12. זהו הסרט השלישי שפורסם תחת הכותרת "מפלצות כיס - יהלום ופנינה" ביפן. בסרט מככבים כמדובבי הדמויות ריקה מאטסומוטו, איקואה אוטאני, יוג'י ואדה, קאורי, פושיג'י ימאדה, נוריקו הידקה, קואיצ'י ימאדרה, סוזומו צ'יבה, קנג'י נוג'ימה ובקי. אירועי הסרט מתקיימים במהלך העונה ה-12 של פוקימון: קרבות גלקטיק.
הסרט עלה לקרנים ב-18 ביולי 2009 ביפן. הדיבוב האנגלי לסרט הופק על ידי החברה "The Pokemon Company". בארצות הברית, הסרט שודר בדיבוב לאנגלית ב-Cartoon Network ב-20 בנובמבר 2009. בישראל, הסרט שודר בטלוויזיה בערוץ דיסני ישראל ב-2010 בדיבוב לעברית. זה היה הסרט החמישי של הזיכיון שדובב לעברית מאז "פוקימון לנצח".
תקציר העלילה

לפני אלפי שנים הפוקימון האגדי ארכיאוס עזר לתושבי העיר מצ'ינה ומנע את נפילתו של מטאור אל עבר כדור הארץ. לאחר מכן, הוא גם עזר לבני המקום, וביניהם דאמוס, להפריח את השממה בכך שנתן להם את תכשיט החיים. ההסכם היה שדאמוס ישתמש בתכשיט החיים על מנת להפיח חיים במקום, וביום מן הימים יחזיר לו אותו. ביום ההחזרה דאמוס חזר בו מהבטחתו, שמר לעצמו את התכשיט וגם תקף באכזריות את הפוקימון האגדי שנפל לתנומה עמוקה. ארכיאוס שזכר את המעשה, נשבע לנקום את בגידתו של דאמוס ולהעמיד את המין האנושי לדין. לאחר שנים רבות, אש, דון וברוק ממשיכים במסעם אל העיר מצ'ינה שם הם פוגשים את שינה ואת קווין, שומרי המקום. כשהחבורה מגיעה אל הריסות העיר, שינה מספרת להם שהיא זכר למשפחתו של דאמוס, וגם היא מספרת להם על כוחותיה ליצור קשר עם פוקימונים. בשלב מאוחר יותר, ארכיאוס מגיע ומתחיל לתקוף את העיר בעקבות אותה בגידה שחווה לפני כל כך הרבה שנים. דיאלגה, פאלקיה וגיראטינה מגיעים גם כן למקום ומנסים לעצור את הפוקימון האגדי. במהלך הקרב, פוקימון הזמן דיאלגה, מחזיר את אש, ברוק, דון ושינה בחזרה אל העבר לרגע ההחזרה של התכשיט. בזמן שהותם בעבר, אש והחבורה פוגשים את מרקוס, עוזרו של דאמוס, אשר כולא אותם בכלא וסוחט מ-שינה מידע על מה אמור לקרות. בכלא, אש פוגש את דאמוס ושומע את הסיפור מהצד שלו. מסתבר שזוהי הייתה תוכניתו של מרקוס להפנט את דאמוס ולגרום לו לבגוד בארכיאוס. פיקאצ'ו פוגש את פיצ'ו עם אוזן מחודדת והוא עוזר לכולם להימלט מהכלא. יחד הם יוצאים למסע לעצור את מרקוס. במהלך הבגידה החוזרת, אש נלחם נגד מרקוס בעוד שדאמוס מנסה לגעת בלבם של הפוקימונים האחרים ולהציל את ארכיאוס ממוות. לבסוף התוכנית שלהם מצליחה, התכשיט מוחזר לבעליו והכל חוזר לקדמותו. אש והחבורה חוזרים להווה, ומגלים שהעיר המשיכה לפרוח למרות הכל.
דיבוב

| דמות | ביפנית | באנגלית | בעברית |
| --- | --- | --- | --- |
| אש קטצ'אם | ריקה מאטסומוטו | שרה נאטוצ'ני | דניאל מגון |
| דון | מגומי טויוגוצ'י | אמילי באוור | טליה ברקאי |
פיקאצ'ו: איקואה אוטאני
| ברוק | יוג'י ואדה | ביל רוג'רס | גיא רושיניאק |
| מספר | אונשו אישיזוקה | רודג'ר פרסונס | עמי מנדלמן |
| ג'סי | מגומי היאשיברה | מישל נוטס | מאיה בר שלום |
| ג'יימס | שיניצ'ירו מיקי | קרטר קאת'קארט | לירון לב |
| מיאו | אינוקו אינויאמה | קרטר קאת'קארט | דור סרוגו |
| פיפלאפ | אטסוקו קוזאקורה | מישל נוטס | מישל נוטס |
| דאמוס | מאשאהירו טאקאשימה | דן גרין | יורם יוספסברג |
| שינה | קי קיטאנו | קארי קרנן | דון לני גבאי |
| קווין | יוג'י קישי | ויין גרייסון | לירי אור |
| מרכוס | קואיצ'י יאמאדרה | ג'ייסון גריפית' | דדי זהר |
| ארקאוס | אקיהירו מיווה | טום ויילנד | לירון ברנס |
| פיצ'ו | שוקו נאקאוואגה | קייזי רוג'רס | קייזי רוג'רס |
| טאפ | יוזורו פוג'ימוטו | ביל טוסט | עוזי פוקס |
| קאטו | מוטוקו קומאי | טום ויילנד | קובי ליקורמן |
| קיקו | קי שינודו | בלה הדסון | רומי אמיגה |
| היטראן | קנטה מיאקי | טום ויילנד |  |
הפצה > הפצה בקולנוע

הסרט עלה לאקרנים ביפן על ידי טוהו ב-18 ביולי 2009. זה היה סרט האנימציה התשיעי המרוויח של שנת 2009.
הפצה > הפצה בטלוויזיה

בארצות הברית, הסרט שודר בדיבוב לאנגלית ב-Cartoon Network ב-20 בנובמבר 2009. זה היה הסרט הראשון בזיכיון שהוצא באותה שנה גם ביפן וגם בארצות הברית.
הפצה > בישראל

הסרט שודר בטלוויזיה בערוץ דיסני ישראל ב-2010 בדיבוב לעברית. זה היה הסרט החמישי של הזיכיון שדובב לעברית מאז "פוקימון לנצח".
הערות שוליים

↑  "劇場版ポケットモンスター ダイヤモンド&パール アルセウス 超克の時空へとは - Weblio辞書". www.weblio.jp. נבדק ב-2019-09-04.
↑  "2009 Pokémon Film on U.S. Cartoon Network Today (Updated)". Anime News Network (באנגלית). נבדק ב-2019-09-04.
ההרפתקה הגדולה של פי ווי הרמן

| --- | --- |

כרזת הסרט באנגלית
 מבוסס על:  The Pee-wee Herman Show 
 בימוי:  טים ברטון 
 הופק בידי:  פול רויבנס, Richard Gilbert Abramson, רוברט שפירו 
 תסריט:  פיל הארטמן, פול רויבנס 
 עריכה:  בילי וובר 
 שחקנים ראשיים:  פול רובנס  אליזבת דיילי  מארק הולטון  דיאן סלינגר  ג'אד אומן 
 מוזיקה:  דני אלפמן 
 צילום:  ויקטור קמפר 
 מדינה:  ארצות הברית 
 חברת הפקה:  האחים וורנר 
 חברה מפיצה:  האחים וורנר, נטפליקס 
 שיטת הפצה:  וידאו על פי דרישה 
 הקרנת בכורה:  1985 
 משך הקרנה:  91 דק' 
 שפת הסרט:  אנגלית 
 סוגה:  סרט קומדיה 
 הכנסות באתר מוג'ו:   peeweesbigadventure
 סרט הבא:  פי ווי הרמן הגדול
 דף הסרט ב־IMDb
 
ההרפתקה הגדולה של פי ווי הרמן (באנגלית: Pee-wee's Big Adventure) היא קומדיית הרפתקאות מ-1985, שביים טים ברטון בסרטו הראשון באורך מלא. בסרט מככבים פול רובנס כפי ווי הרמן ובתפקידי משנה – אליזבת' דיילי, מארק הולטון, דיאן סלינג'ר וג'אד אומן. רובנס גם כתב את התסריט יחד עם פיל הארטמן ועם מייקל וארהול. הסרט שמתואר כ"פרודיה" או כ"גרסת הפארסה" לסרט האיטלקי הקלאסי גונבי האופניים מ-1948 מספר על מסעו של פי ווי הרמן ברחבי המדינה, בחיפוש אחר אופניו שנגנבו.
לאחר הצלחת "המופע של פי ווי הרמן" החל רובנס בכתיבת התסריט ל"הרפתקה הגדולה של פי ווי הרמן" כשהחל לעבוד ב"אחים וורנר". המפיקים ורובנס שהתרשמו מעבודתו של ברטון בוינסנט ופרנקנוויני שכרו אותו לביים את סרטם. הצילומים התבצעו בקליפורניה ובטקסס.
הסרט יצא לאקרנים ב-9 באוגוסט 1985 וגרף יותר מ-40 מיליון דולר באמריקה הצפונית. עם הזמן הוא הפך לסרט קאלט ומאז צבר עוד ביקורת חיובית.
הסרט הוליד שני סרטי המשך, "פי ווי הרמן הגדול" (1988) ו"החופשה הגדולה של פי ווי הרמן" (2016).
רפאל (צבי הנינג'ה)

| --- | --- |
רפאל, כפי שהופיע על עטיפת החוברת TMNT Micro-Series #1: Raphael. אמנות מאת פרנקו אורו
רפאל, כפי שהופיע על עטיפת החוברת TMNT Micro-Series #1: Raphael. אמנות מאת פרנקו אורו
 סוג:  גיבור-על
 הוצאה לאור:  מיראז' סטודיו (1984–1995, 2001–2010) אימג' קומיקס (1996–1999) IDW Publishing (2011 ואילך)
 הופעה ראשונה:  מיראז': Teenage Mutant Ninja Turtles #1 (מאי 1984) IDW: Teenage Mutant Ninja Turtles #1 (אוגוסט 2011)
 יוצרים:  קווין איסטמן ופיטר ליירד
 גילום הדמות:  מט היל, טים קלהר, אלן ריצ'סון, Laurie Faso, ג'וש פייס, Kenn Scott, נולאן נורת' 
 מידע
 כינויים:  ראף
 סטטוס:  פעיל
 גזע:  מוטנט (מוטציה - צב)
 מקצוע:  נינג'ה בדיוני, לוחם צדק
 כוחות:  ללא כוחות על כוח על-אנושי, כושר ואתלטיות ברמה אולימפית, שריון חסין כדורים ונשק
 כלי נשק:  שני פגיונות סאי
 חבר בקבוצה:  צבי הנינג'ה
 סגנון לחימה:  מיומנות גבוהה בנינג'יטסו, צ'י קונג וקובודו, שליטה מלאה בפגיונות סאי
 דמויות קשורות
 משפחה:  טאנג שן והמאטו יושי (הורים) לאונרדו, דונטלו ומיכלאנג'לו (אחים)
 אויבים:  שרדר 
 
רפאל (באנגלית: Raphael), הידוע גם בכינויו ראף (Raph), הוא דמות בדיונית של גיבור-על צב-מוטנט המופיע בחוברות הקומיקס צבי הנינג'ה. דמותו של רפאל הופיעה במקור לראשונה בחוברת Teenage Mutant Ninja Turtles #1 בהוצאת מיראז' סטודיו ממאי 1984 ובמחודש בחוברת Teenage Mutant Ninja Turtles #1 בהוצאת IDW Publishing מאוגוסט 2011, ונוצרה על ידי הכותב קווין איסטמן והמאייר פיטר ליירד.
רפאל משתמש בזוג פגיונות סאי כנשקו. בהרצת הקומיקס המקורית הוא בעל בנדנה אדומה, ובניגוד לאחיו, בסדרות האנימציה, בסרטים ובהרצת הקומיקס הנוכחית של IDW הוא שמר על צבע זה של הבנדנה. הוא קרוי על שם אמן הרנסאנס רפאל.
רפאל מדורג במקום ה-23 ברשימת מאה גיבורי העל הגדולים, לפי אתר IGN.
אישיות

רפאל חובש בבנדנה אדומה ונשקו הוא זוג פגיונות סאי.
רפאל הוא אגרסיבי, זועם, מרדני, עצבני, חם מזג, קשוח, ציני ומתבודד. הוא חם מזג וסרקסטי ולעיתים הוא מציג הומור ציני. רפאל נאמן לאחיו הצבים ולסנסיי שלו מאסטר ספלינטר, והוא חברו הטוב ביותר של קייסי ג'ונס. לא ידוע ממה נובע כעסו התמידי של רפאל, אבל בחלק מהגלגולים של הדמות הכעס נובע מההבנה כי הוא ואחיו הצבים הם הצבים התבונתיים היחידים בעולם.
ביוגרפיה בדיונית > מיראז' סטודיו

בסדרה המקורית של צבי הנינג'ה, סיפור מקורו של רפאל זהה למקורם של כל אחיו. רפאל הוא האלים מבין חבורת הצבים, ובעל נטייה להשתולל בקרב. רפאל מתרכך במהלך הסדרה, למשל כאשר הניח ללאונרדו להתמודד לבדו עם שרדר. מבין שלושת אחיו, החיבור בין רפאל למיכלאנג'לו עמוק יותר, ורפאל מראה אכפתיות ונינוחות כלפיו. רפאל הגן על מיכלאנג'לו מספר פעמים, והמחשבה שאחיו יפצע הביאה אותו לזעם מוחלט. בחוברת Raphael #1 (ממיני-סדרה משנת 1985), רפאל פוגש לראשונה את פורע החוק קייסי ג'ונס. לאחר מאבק אלים, נוצר קשר הדוק בין השניים. בכרך הרביעי משנת 2001 עד 2010, רפאל נעשה קצת יותר חברותי. לאחר שננשך על ידי יצור דמוי ערפד, רפאל עובר מוטציה נוספת לגרסה דמוית דינוזאור של עצמו. הוא נכנס למצב של זעם, אך הוחזר לצורתו כצב מדבר על ידי סנסיי ספלינטר, ולאחר מכן סייע ללאונרדו ולקייסי לעקוב אחר הערפדים. עלילה זו מזכירה עלילה אחרת, שבמהלכה מעין עלוקה מוצצת את דמו של רפאל ומרוקנת ממנו את המוטגן שלו, מה שמחזיר אותו לצורתו כצב רגיל. מצב זה זמני ולאחר שרפאל נושך את העלוקה ושותה את המוטגן שבדמה הוא חוזר למצבו כצב תבוני דמוי-אנוש.
ביוגרפיה בדיונית > אימג' קומיקס

בסדרת אימג' קומיקס, רפאל הותקף ופניו הושחתו. בעקבות כך, הוא נאלץ לחבוש את אחת ממסכותיו של קייסי ג'ונס, ובהמשך מסתפק ברטייה. רפאל לבש את שריונו של שרדר מספר פעמים, ונעשה מעורב במלחמת כנופיות. כך הוא קיבל שליטה על סיעת ניו-יורק של שבט הרגל. בכרך 4 של הרצת מיראז', כל האירועים המתוארים מתבררים כלא אמיתיים.
ביוגרפיה בדיונית > ארצ'י קומיקס

בהרצת Teenage Mutant Ninja Turtles Adventures של חברת ארצ'י קומיקס (המבוססת על הסדרה המצוירת הראשונה), רפאל משנה תלבושת לאחר העלילה השנייה (שבה זכה בתחרות לחימה חייזרית). בעתיד, רפאל צפוי לאבד את עינו בסכסוך עם שרדר ומדביר אקס.
אזכורים במדיות אחרות > בקולנוע > טרילוגיית סרטי הלייב-אקשן המקורית

בסרט צבי הנינג'ה משנת 1990 שיחק את דמותו של רפאל ג'וש פאיס. במהלך הסרט התבודד רפאל מאחיו והיה עצבני וחם מזג, זאת מכיוון שספלינטר נלקח בשבי על ידי שרדר ורפאל לא הצליח להתמודד עם זה. למרות בדידותו וחמות המזג היה רפאל נחמד בכמה סצנות ואף הציל את אפריל כמה וכמה פעמים מכנופיית הרגל.
בצבי הנינג'ה 2: סודו של הריר שיחק את דמותו קן טראום ודיבב את הדמות לורי פאסו. בצבי הנינג'ה 3 שיחק את דמותו מאט היל ודיבב את הדמות טים קלהר. גם בשני סרטי ההמשך היה רפאל עצבני, מתבודד וחם מזג. רפאל היה מצליח להירגע כאשר היה לבדו בשטחי טבע פתוחים.
לאורך כל הטרילוגיה לרפאל הייתה צלקת גדולה על פניו והשריון שלו היה כולו שרוט בניגוד לאחיו שנראו רגילים.
אזכורים במדיות אחרות > בקולנוע > סדרת הסרטים השנייה

רפאל מופיע בסרט האתחול מ-2014, את דמותו מגלם בסרט אלן ריטצ'סון.
בסרט ההמשך "צבי הנינג'ה: יוצאים מהצללים" דובב בגרסה העברית על ידי גלעד קלטר.
אזכורים במדיות אחרות > בקולנוע > צבי הנינג'ה: טירוף המוטנטים

את רפאל בסרט דיבב בריידי נון ובגרסה העברית על ידי תובל שפיר.
אזכורים במדיות אחרות > בטלוויזיה > בסדרת הטלוויזיה מ-1987

בצבי הנינג'ה (סדרת טלוויזיה, 1987) אופיו של רפאל שונה באופן ניכר מהקומיקס והוא מתואר בפתיח הסדרה כ"מגניב אבל חוצפן". מאחר שסדרה זו הרבה יותר קמפית מהקומיקס והדגש בה הוא על הומור המכוון לילדים, אופיו המרדני וחם המזג של רפאל מתורגם בעיקר לסרקזם והומור ציני. רפאל, ביחד עם מיכלאנג'לו משמש כאתנחתא קומית בהרבה פרקים, אך בניגוד למיכלאנג'לו שההומור שלו מבוסס על תמימות, אצל רפאל ההומור מבוסס על ההערות הסרקסטיות והציניות שלו. בחלק מהמקרים, רפאל שובר את הקיר הרביעי עם ההומור שלו. בעוד שבקומיקס קיימת יריבות בין לאונרדו מנהיג הצבים לרפאל, בפרט בנושא המנהיגות, בסדרת הטלוויזיה נושא זה נעדר כמעט לגמרי.
בסדרה זו דיבבו את רפאל רוב פולסן בגרסה האנגלית המקורית וסער בדישי וטל מוסרי בגרסה העברית.
אזכורים במדיות אחרות > בטלוויזיה > בצבי הנינג'ה הדור הבא

בסדרת הלייב אקשן מ-1997 הייתה התמקדות בעיקר ביריבות בין לאונרדו
לרפאל. רפאל בסדרה הזאת הוא היה היחיד שלא נסע במכונית הצבים, אלא רכב על אופנוע. נשקיו הם זוג פגיונות סאי שיכלו להתחבר למוט בעל שני להבים .
דובב בעברית על ידי גיורא קנת.
אזכורים במדיות אחרות > בטלוויזיה > בסדרת הטלוויזיה מ-2003

בצבי הנינג'ה (סדרת טלוויזיה, 2003) אופיו של רפאל הרבה יותר נאמן לקומיקס אם כי עדיין מרוכך יותר. הוא חם מזג, סרקסטי וציני יותר. יחסיו עם אחיו הצבים מורכבים. מצד אחד הוא דואג להם מאוד אך מצד שני הוא רב איתם לעיתים קרובות. עם לאונרדו הוא רב בעיקר בנושא המנהיגות, על מיכלאנג'לו הוא מרבה לכעוס בגלל התעלולים והמתיחות שהאחרון עושה על חשבונו ולדונטלו הוא מתייחס כאל חנון. היריבות עם לאונרדו מטופלת גם בסדרה ואף על פי שרפאל מקנא במעמדו של לאונרדו כמנהיג הצבים, הוא גם מאוד דואג לה והיה הראשון לבכות כאשר לאונרדו נפצע קשה מאוד על ידי לוחמי שבט הרגל והיה חשש לחייו. קייסי ג'ונס הוא חברו הטוב ביותר של רפאל.
רפאל מדובב על ידי גריי אבי והוא בעל מבטא ברוקלין ובגרסה העברית הוא מדובב על ידי גלעד קלטר. עורו הוא ירוק עמוק וחי. הוא לובש בנדנה אדומה ונשקו הם שני פגיונות סאי בצבע תואם. הוא מתואר כלוחם קשוח וחם מזג, וכן כאופנוען מוכשר.
אזכורים במדיות אחרות > בטלוויזיה > בסדרת הטלוויזיה מ-2012

הסדרה תכונותיו של רפאל לא השתנו והוא בעל פגיונות סאי. בגרסה העברית דובב על ידי גלעד קלטר.
אזכורים במדיות אחרות > בטלוויזיה > ב"עלייתם של צבי הנינג'ה"

בסדרה "עלייתם של צבי הנינג'ה" משנת 2018, רפאל מוצג כצב המבוגר ביותר משאר החבורה, ואף הגבוה ביותר. וכמו כן, הוא מוצג לראשונה כמנהיג הצבים במקומו של לאונרדו. בתחילת הסדרה אחרי שהם הגיעו לממלכה התת-קרקעית של הלורד דרקסום, נהרסו פגיונות הסאי שלו, והוא החליף אותם שתי בשתי טונפות רוחניות, שבהמשך הוא מקבל זוג פגיונות סאי חדשים שהוא הופך אותם מזוג מגרפות, בעזרת כוח רוחני חדש. בסוף עונה 2 של הסדרה ספלינטר מדיח אותו מתפקיד המנהיג וממנה את לאונרדו במקומו. בסדרה הזאת רפאל הוא צב מסוג צב נשכן.
מדובב באנגלית על ידי אומר בנסון מילר ובגרסה העברית על ידי טל מוסרי.
אזכורים במדיות אחרות > בטלוויזיה > ב"סיפורי צבי הנינג'ה"

בסדרה "סיפורם של צבי הנינג'ה" משנת 2024, שמשמש בתור המשך לסרט "צבי הנינג'ה: טירוף המוטנטים", רפאל הוא הצב החזק. מדובב לעברית על ידי טל מוסרי.
אזכורים במדיות אחרות > משחקי וידאו

במשחקי הווידאו הראשונים שבוססו על סדרת הטלוויזיה המקורית דמותו של רפאל לא הייתה פופולרית כל כך, בעיקר בשל היכולות הנמוכות שלו והטווח הקצר של נשקו; כדי לפצות על הפופולריות הנמוכה הפך רפאל לצב המהיר ביותר במשחקים הבאים. במשחק הווידאו המבוסס על סדרת הטלוויזיה מ-2003 הפך לצב החזק ביותר וזכה לפופולריות רבה.
במשחק הווידאו המחודש של 2013, צבי הנינג'ה: מתוך הצללים, היה רפאל הצב עם התכונות הטובות ביותר בנזק וקשיחות אך עדיין מאוד איטי וטווח קצר לנשקו.
ביקורת

ב-2008 דורג במקום החמישי (יחד עם לאונרדו) ברשימת "10 דמויות הנינג'ה ממשחקי הווידאו הטובות ביותר" של TechCrunch. ב-2011 דורג במקום ה-23 ברשימת "100 דמויות הקומיקס הטובות ביותר".
מעבר קרני

| --- | --- |

 שם רשמי:  מעבר קרני
 מיקום:  1.5 ק"מ מערבית לקיבוץ נחל עוז
 מנוהל על ידי:  הרשות הפלסטינית הרשות הפלסטינית  ישראל רשות שדות התעופה
 פתיחת המעבר:  1994
 סגירת המעבר:  2011
 קואורדינטות:  31°28′31″N 34°28′41″E﻿ / ﻿31.47528°N 34.47806°E﻿ / 31.47528; 34.47806
 הערות:  המקום נסגר ונפתח פעמים רבות עקב פיגועים וניסיונות לפיגועים
  (למפת מערב הנגב מוגדלת) מעבר קרני(למפת מערב הנגב רגילה) מעבר קרני(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מעבר קרני(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מעבר קרני
מעבר קַרנִי (בערבית: معبر كارني או معبر المنطار) היה מעבר גבול לסחורה הנמצא בסמוך לעיר עזה, כ-1.5 ק"מ מערבית לקיבוץ נחל עוז, שהיה פעיל בשנים 1994–2011.
היסטוריה

המקום נקרא על שם בית אריזה לפרי הדר שהוקם במקום ב-1967 על ידי היזם והפרדסן יוסף קרני מכפר יונה. בית האריזה הוקם בשטח רצועת עזה, בין הגבול עם ישראל ובין מבואותיה המזרחיים של עזה. ב-1969 עבדו בבית האריזה כ-300 פועלים מעזה. בית האריזה פעל עד פרוץ האינתיפאדה הראשונה בשנת 1987, עת נסגר לאחר רצח מנהל המקום וסגנו על ידי פועלים פלסטינים שעבדו במקום.
בעקבות חתימת הסכם קהיר (הידוע גם כ"הסכם עזה ויריחו תחילה") ב-4 במאי 1994, הוקם מעבר קרני בצידו הפלסטיני של הגבול עם רצועת עזה, ליד גדר הגבול, במקום שבו נותר מסלול נחיתה מתקופת המנדט הבריטי, ששימש בשנים 1957–1967 מטוסים של כוח האו"ם ברצועת עזה. במלחמת ששת הימים נכנסו נגמ"שים של צה"ל לשדה התעופה בדרכם לכיבוש עלי מונטר ונקלעו למלכודת אש קשה.
המעבר נוהל על ידי צה"ל בצד הישראלי, ועל ידי ארגון הביטחון המסכל מטעם הרשות הפלסטינית, ופעל במתכונת זו עד חודש מרץ 1996. בנוסף שימש המעבר את תושבי ההתנחלות נצרים, שכן הכביש המוביל אליו נחשב לציר הבטוח היחיד למעבר כלי רכב ישראליים ליישוב החל מאמצע שנות ה-90. מצפון למעבר פעל בעבר מעבר נחל עוז ששימש כמעבר העיקרי לפועלים פלסטינים אל ישראל, ומאז שמעבר ארז תפס את מקומו, שוב אינו פעיל.
במרץ 1996 נסגר המעבר לתנועה לאחר שהוברח דרכו המחבל המתאבד שביצע את הפיגוע בדיזנגוף סנטר ב-4 במרץ 1996. בעקבות האירוע ובשל מחלוקת עם הרשות הפלסטינית בעניין אמצעי הביטחון במקום, הוחלט על איזרוח המעבר ועל העברתו לשטח ישראל, והוא נפתח מחדש.
היסטוריה > המעבר בשנות האלפיים

דרך מסוף הגבול שבמעבר קרני עברו סחורות מרצועת עזה לישראל ומישראל לרצועת עזה בהיקף של מאות משאיות ביום. תוצרת החקלאית ותעשייתית המיוצרת ברצועה יוצאה דרך מעבר קרני לישראל, לגדה המערבית ולעולם. עוד שימש המקום למעבר אספקה הומניטרית אל רצועת עזה. ארגוני הטרור הפכו את מעבר קרני ואזור התעשייה הסמוך אליו ליעד טרור מועדף, ותנועת המשאיות דרכו הלכה והצטמצמה מאז שנת 2003, שבה עברו דרכו 144,364 משאיות ועד שנת 2007 שבה עברו דרכו 52,211 משאיות בלבד.
במרץ 2011, בעקבות מתקפות טרור רבות וירי נרחב של רקטות ופצצות מרגמה באזור מעבר קרני, החליטה ישראל לסגור את המעבר, ולהעתיק את פעילותו למעבר כרם שלום.
בדצמבר 2022 הוחלט כי המעבר יפורק ובמקומו ייבנה מכשול קרקעי. בהמשך השנה, פורקו מבני המעבר.
פיגועי טרור

לצד מעבר הסחורות שימש מעבר קרני במשך השנים להברחת אמצעי לחימה לרצועת עזה ולהברחת מחבלים וחגורות נפץ מהרצועה לישראל. בנוסף, היווה המעבר יעד מועדף לארגוני הטרור ובסביבתו אירעו התקפות טרור רבות.
אירועים בולטים:
במרץ 1996 הוברח המחבל המתאבד שביצע את הפיגוע בדיזנגוף סנטר בתוך משאית שהעבירה סחורות.
בתאריך 20 באפריל 2001 לפנות ערב תקפו 2 מחבלים רעולי פנים חמושים ברובי סער קלצ'ניקוב את אחד מתאי הסינון הצמודים לחומת ההפרדה. מאבטח שהוצב במקום נפצע משישה קליעי רובה. למרות פציעתו, השיב המאבטח אש יעילה לכיוון התוקפים, תוך שהוא מחלץ עצמו ובודקת שהייתה עימו. התוקפים נמלטו לשטח הרצועה.
ב-15 באפריל 2003 רצח מחבל פלסטיני שני אזרחים ישראליים ופצע אחרים. המחבל, שלפי הערכה, זכה לשיתוף פעולה מהצד הפלסטיני של המעבר, הצליח להיכנס לאחד מתאי הסינון שהיה פתוח לכיוון הפלסטיני וממנו חדר לתא סינון אחר בו שהו הנרצחים. המחבל נורה בפעולה משולבת של מאבטחי המעבר של רשות שדות התעופה וחיילי צה"ל. על גופו של המחבל נמצא היתר כניסה למעבר הפלסטיני על שמו.
במרץ 2004 הוברחו שני המחבלים שביצעו את פיגוע ההתאבדות הכפול בנמל אשדוד בתוך דופן כפולה של מכולה.
ב-13 בינואר 2005 אירעה מתקפת טרור במעבר שבה נהרגו שישה אזרחים ישראליים ונפצעו שישה נוספים. שלושת המחבלים חדרו לצידו הישראלי של המעבר לאחר שפוצצו מטען חבלה שהונח בסמוך לגדר ההפרדה. למרות טענת גורמים פלסטיניים כאילו נשאו עימם המחבלים חגורות נפץ, והצליחו לחדור דרך מנהרה למשרדי המעבר, אין לדברים כל שחר. המחבלים נורו למוות על ידי מאבטחי המעבר. המעבר קרוב למקום שבו חדרו מחבלי חמאס לשטח ישראל דרך מנהרה במהלך מבצע צוק איתן (28 ביולי 2014) והרגו 5 חיילים.
ב-9 באפריל 2008 נרצחו שני אזרחים ישראליים במסוף הדלקים של המעבר.
ב-8 ביוני 2009 ניסו פעילי ג'ונד אנסאר אללה לבצע פיגוע במחסום, על ידי שלוש משאיות וסוסים ממולכדים. הפיגוע נכשל וחמישה מחבלים נהרגו.
ב-21 באוגוסט 2021 בחסות הפגנה אלימה של ארגוני הטרור ברצועה, נורה הצלף בראל חדריה שמואלי בראשו מטווח אפס, דרך חרך הירי בחומת קרני שבו התמקם. לאחר עשרה ימים נפטר מפצעיו. נסיבות נפילתו עוררו ביקורת על מדיניות הוראות הפתיחה באש ועל ממשלתו של נפתלי בנט.
מעבר קרני היה מעבר הסחורות הגדול בזמנו בין ישראל לרצועת עזה (גם במעבר רפיח, בתקופת היותו מעבר גבול משותף לישראל והרשות הפלסטינית, היה אגף מטענים וסחורות, אך אלו עברו בין מצרים לרשות הפלסטינית ולהפך תחת פיקוח ישראלי על פי נספח המעברים שבהסכמי אוסלו). למרות היותו עורק עיקרי לאספקת סחורות ומוצרים מסוגים שונים לרצועה, ספג המעבר התקפות טרור יותר מכל מעבר גבול ישראלי אחר בתקופת האינתיפדה השנייה. לא ניתן להצביע באופן ברור על מדיניות רשמית של הרשות הפלסטינית לבצע פיגועים אלו. השערה רווחת היא שארגוני אופוזיציה בתקופת שלטון הרשות בעזה, כגון החמאס, זיהו את המעבר כסמל ליישומם של הסכמי אוסלו ועשו ככל יכולתם כדי לשבשו.
הערות שוליים

↑   אופיר חובב, "לאבי היה חלום גדול, הוא היה נוסע לעזה בכל יום", באתר הארץ, 26 בספטמבר 2024
↑  חייל נפל, 8 מחבלים נהרגו בבקעת הירדן, על המשמר, 11 במאי 1969
↑   סטטיסטיקה, באתר הרשמי בתאריך 2007-10-31, בארכיון האינטרנט
גרף סטטיסטיקה תנועת משאיות במעבר קרני, 2001–2006, באתר מתוך אתר רשות שדות התעופה (ארכיון)
↑  בעקבות המציאות הביטחונית: מעבר קרני ייסגר, באתר דובר צה"ל
↑  לילך שובל, יגביר את הביטחון בגבול עזה? מעבר קרני יפורק, במקומו ייבנה מכשול קרקעי, באתר ישראל היום, 4 בדצמבר 2022
↑  חגי הוברמן, יש מעבר לטרור, באתר ערוץ 7, 1 ביולי 2004
↑  מעבר קרני כמוקד לפעולות טרור, המרכז למורשת המודיעין, יוני 2004
↑  פליקס פריש וחנן גרינברג, 2 הרוגים בפיגוע במסוף קרני; קצין צה"ל נהרג בשכם, באתר ynet, 15 באפריל 2003.
↑  אחד המחבלים: עובד מעבר קרני, באתר ערוץ 7, 14 בדצמבר 2005
↑  ברוך קרא, זוהר בלומנקרץ ושירות "הארץ"‏, טכנאי במסוף קרני הושעה בשל הפיגוע באשדוד, באתר וואלה, 30 במרץ 2004
↑  אמיר בוחבוט, מרואן עת'אמנה ודורון נחום, 6 הרוגים בפיגוע במסוף קרני, באתר nrg‏, 14 בינואר 2005
↑  אמיר בוחבוט וירון ששון, שני הרוגים בחדירת מחבלים למעבר קרני, באתר nrg‏, 9 באפריל 2008
↑  חנן גרינברג, הפיגוע שסוכל בעזה: סוסי תופת ומשאיות מילוט, באתר ynet, 8 ביוני 2009
↑  מתן צורי, אטילה שומפלבי, הוריו של הלוחם שנפצע בגבול עזה נגד הצבא: "איך הגיעו לגדר? פאדיחה גדולה", באתר ynet, 22 באוגוסט 2021; ראו גם תגית של כתבות בנושא זה
↑  הסכם ביניים ישראלי-פלסטיני בדבר הגדה המערבית ורצועת עזה, נספח I: פרוטוקול בנושא היערכות מחדש והסדרי ביטחון, סעיף VIII